महाराष्ट्र दिवस

भारत में हर साल 1 मई को महाराष्ट्र दिवस और गुजरात दिवस मनाया जाता है। इसके साथ ही 1 मई को अंतर्राष्ट्रीय मजदूर दिवस भी मनाया जाता है। वर्ष 1960 में महाराष्ट्र और गुजरात को एक अलग राज्य के रूप में स्थापित किया गया था। जब यह दोनों राज्य अलग-अलग हुए तो, दोनों में मुंबई को लेकर विवाद हुआ। लेकिन मराठी लोगों की मांग थी कि मुंबई को महाराष्ट्र से ही जुड़े रहना चाहिए, क्योंकि वहां के ज्यादातर लोग मराठी बोलते है। उस वक्त 1 नवंबर 1956 को राज्य पुनर्गठन अधिनियम 1956 में मुंबई को महाराष्ट्र से जोड़ा गया। बॉम्बे पुनर्गठन अधिनियम 1960 के अनुसार बॉम्बे के द्विभाषी राज्य को मराठी भाषी लोगों के लिए महाराष्ट्र और गुजराती भाषी लोगों के लिए गुजरात को दो अलग-अलग राज्यों में विभाजित किया गया। यह कानून 1 मई 1960 को उसी दिन लागू हुआ, जिस दिन अंतर्राष्ट्रीय श्रमिक दिवस था। 
  महाराष्ट्र दिवस पर भाषण,निबंध और कुछ रोचक तथ्य के लिए नीचे महाराष्ट्र दिवस पर महत्वपूर्ण जानकारी दी गई है। 
  मुंबई,राज्य की राजधानी को भारत की वित्तीय राजधानी के रूप में जाना जाता है और यहां प्रमुख कॉर्पोरेट और वित्तीय संस्थानों का मुख्यालय है। महाराष्ट्र कई मंदिरों, किलों, पुराने स्मारकों और कला समेटे हुए है। यहां का प्रत्येक किला मराठा साम्राज्य के गौरवशाली इतिहास की कहानी कहता है। महाराष्ट्र के किले सैन्य विजय के प्रतीक के रूप में जाने जाते है। ये सभी किले छत्रपति शिवाजी से जुड़े हैं, जो भारतीय इतिहास में सबसे शक्तिशाली एवं महान राजाओं में से एक थे।
 भारत के पश्चिमी क्षेत्र में स्थित, महाराष्ट्र क्षेत्रफल के मामले में भारत का तीसरा सबसे बड़ा और जनसंख्या के मामले में दूसरा सबसे बड़ा राज्य है। वर्ष 2011 तक 112.4 मिलियन की कुल अनुमानित आबादी के साथ महाराष्ट्र 308,000 वर्ग किमी में फैला है। महाराष्ट्र, गुजरात, मध्य प्रदेश, छत्तीसगढ़, आंध्र प्रदेश, कर्नाटक, गोवा और दादरा-नगर हवेली सीमा के साथ जुड़ा हुआ है। महाराष्ट्र की राजधानी मुंबई दुनिया की छठी सबसे बड़ा महानगरी या मेट्रोपोलिटियन सिटी है। मुंबई भारत का सबसे बड़ा और सबसे अधिक आबादी वाला शहर है। महाराष्ट्र भारत के पश्चिमी तट पर स्थित है। यह भारत का तीसरा सबसे बड़ा राज्य है, जो देश के कुल भौगोलिक क्षेत्र के लगभग 9.4 प्रतिशत पर फैला हुआ है। राज्य में 5 अंतरराष्ट्रीय और 13 घरेलू हवाई अड्डें, 3.24 लाख किमी से अधिक में फैली सड़क नेटवर्क और 17000 किमी से अधिक रेल नेटवर्क (भारत में रेलवे मार्ग का 9 प्रतिशत से अधिक हिस्सा) के साथ सभी प्रमुख बाजारों से अच्छी तरह से जुड़ा हुआ है। राज्य की 720 किमी की तटरेखा और 50 बंदरगाहों, 2 प्रमुख और 48 गैर-प्रमुख बंदरगाहों की उपस्थिति भारत में कुल कार्गो परिवहन का 20 प्रतिशत से अधिक की सुविधा प्रदान करती है।

Read more at: https://hindi.careerindia.com/features/maharashtra-day-005840.html

सन्दर्भ 

महाराष्ट्र
महाराष्ट्र की संस्कृति
महाराष्ट्र का इतिहास